O rete ferroviario d'intrés cheneral se composa d'as linias ferroviarias d'intrés publico a libel estatal, y contaba quan se creyó en 2005 con 11.780 kilometros de vía d'amplo iberico, 1010 km d'amplo UIC y 1269 km d'amplo metrico. En 2019 as linias d'alta velocidat heban arribau ta 3.240 kilometros en servicio, o que situaba a Espanya por debant de Francia y Chapón en kilometros d'ista infraestructura y nomás por dezaga de China a ran mundial. Actualment se'n sigue construindo, y bi ha unas quantas linias en obras u que no son encara si que prochecto.